Eggert Ólafsson

Eggert Ólafsson (Svefneyjar, 1726ko abenduaren 1a – Breiðafjörður, 1768ko maiatzaren 30a) Islandiako esploratzailea eta idazlea izan zen. Islandiera hizkuntzaren sustatzailea izan zen, bai eta Islandiako kultura eta ekonomiarena ere, horregatik "Islandiako abertzaletasunaren aitzindaria" kontsideratu izan da.

 Biografia 
Breiðafjörðurko Svefneyjar herriko nekazari baten semea zen. Kopenhageko Unibertsitatean natur zientzien, klasikoen, gramatikaren, legeen eta nekazaritzaren ikasketak egin zituen.

Gai ugari jorratu zituen bere liburuetan, batez ere XVIII. mendean gainbehera ikusten zuen islandiera hizkuntzaren alde egin zuen. Abertzale sutsua zen eta Islandia kulturalki eta politikoki piztu nahi izan zuen, antzina zuen ospea berreskuratzeraino.

Kopenageko Akademiak misio zientifiko bat agind zion eta 1752 eta 1757 artean Bjarni Pálsson medikuarekin batera (gerora Islandiako Osasun Zuzendaria izango zena) Islandian zehar bidaiatu zuen. Eremu natural ugari ikusi zituzten eta bisitaturiko eskualdetarako azpiegitura garapen geografikoak proposatu zituen. Han ikusitakoak Reise igiennem Island ("Islandiako bidaiak") liburuan argitaratu zituen 1772an, dagoeneko hila zela. Liburua danieraz argitaratu zen eta 1943an itzuli zen islandierara.

Eggert eta haren emazte Ingibjörg Halldórsdóttir 1768an hil ziren Sauðlauksdalurretik bueltan itsasontzia hondoratu zenean, Breiðafjörður fiordoan.

 Erreferentziak 

 Kanpo estekak 

Kategoria:Islandiako esploratzaileak
Kategoria:Islandiako idazleak